CELEX: 31989L0014
Language: ro
Date: 1988-12-15 00:00:00
Title: Directiva Comisiei din 15 decembrie 1988 de stabilire a grupelor soiurilor de sfeclă pentru pețiol și frunze și sfeclă roșie care fac obiectul condițiilor de izolare a culturilor prevăzute în anexa I la Directiva 70/458/CEE a Consiliului privind comercializarea semințelor de legume

03/Volumul 07
            
            
               RO
            
            
               Jurnalul Ofícial al Uniunii Europene
            
            
               43
            
         31989L0014
   
               L 008/9
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA COMISIEI
   
   din 15 decembrie 1988
   de stabilire a grupelor soiurilor de sfeclă pentru pețiol și frunze și sfeclă roșie care fac obiectul condițiilor de izolare a culturilor prevăzute în anexa I la Directiva 70/458/CEE a Consiliului privind comercializarea semințelor de legume
   (89/14/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 70/458/CEE a Consiliului, din 29 septembrie 1970, privind comercializarea semințelor de legume (1), astfel cum a fost modificată ultima dată prin Directiva 88/380/CEE (2), în special anexa I punctul 4 partea A ultima teză,
   întrucât Directiva 87/481/CEE (3) a Comisiei a modificat condițiile stabilite la punctul 4 din anexa I la Directiva 70/458/CEE în ceea ce privește izolarea culturilor producătoare de semințe de sfeclă pentru pețiol și frunze și sfeclă roșie;
   întrucât, în conformitate cu Directiva 87/481/CEE, distanța minimă față de culturile vecine din aceeași subspecie care ar putea antrena o polenizare străină nedorită depinde de apartenența culturii de sfeclă pentru pețiol și frunze sau de sfeclă roșie la un soi din aceeași grupă de soiuri ca și respectivele culturi vecine;
   întrucât este necesar, prin urmare, să se stabilească grupele de soiuri de sfeclă pentru pețiol și frunze și sfeclă roșie menționate în anexa I punctul 4 partea A la Directiva 70/458/CEE;
   întrucât măsurile prevăzute de prezenta directivă sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   Grupele de soiuri de sfeclă pentru pețiol și frunze și cele de sfeclă roșie menționate în anexa I punctul 4 partea A la Directiva 70/458/CEE sunt prevăzute în anexa la prezenta directivă.
   Articolul 2
   Statele membre iau măsurile necesare pentru a se conforma prezentei directive până la 1 ianuarie 1990. Acestea informează de îndată Comisia cu privire la aceasta.
   Articolul 3
   Prezenta directivă se adresează statelor membre.
   
      Adoptată la Bruxelles, 15 decembrie 1988.
      
         
            Pentru Comisie
         
         Frans ANDRIESSEN
         
         
            Vicepreședinte
         
      
   
   
      (1)  JO L 225, 12.10.1970, p. 7.
   
      (2)  JO L 187, 16.7.1988, p. 31.
   
      (3)  JO L 273, 26.9.1987, p. 45.
   ANEXĂ
   I.   Beta vulgaris L. var. vulgaris, sfeclă pentru pețiol și frunze și Beta vulgaris L. var.conditiva Alef., sfeclă roșie.
   În cazul în care cultura este un soi genetic monogerm, soiurile multigerme sunt considerate ca aparținând unei grupe diferite.
   II.   Beta vulgaris L. var. vulgaris, sfeclă pentru pețiol și frunze.
   Sub rezerva punctului I, soiurile sunt clasificate în cinci grupe, pe baza caracteristicilor lor, după cum urmează:
   
               Grupa
            
            
               Caracteristici
            
         
               (1)
            
            
               (2)
            
         
               1
            
            
               Pețiol alb și limb verde deschis, fără antocian
            
         
               2
            
            
               Pețiol alb și limb verde normal spre verde închis, fără antocian
            
         
               3
            
            
               Pețiol verde și limb verde normal spre verde închis, fără antocian
            
         
               4
            
            
               Pețiol roz și limb verde normal spre verde închis
            
         
               5
            
            
               Pețiol roșu și limb antocian
            
         III.   Beta vulgaris L. var. conditiva Alef, sfeclă roșie
   Sub rezerva punctului I, soiurile sunt clasificate în șase grupe, pe baza caracteristicilor lor, după cum urmează:
   
               Grupa
            
            
               Caracteristici
            
         
               (1)
            
            
               (2)
            
         
               1
            
            
               Rădăcină plată sau aplatizată și pulpă roșie sau violetă
            
         
               2
            
            
               Rădăcină rotundă sau rotunjită și pulpă albă
            
         
               3
            
            
               Rădăcină rotundă sau rotunjită și pulpă galbenă
            
         
               4
            
            
               Rădăcină rotundă sau rotunjită și pulpă roșie sau violetă
            
         
               5
            
            
               Rădăcină lunguiață îngustă și pulpă roșie sau violetă
            
         
               6
            
            
               Rădăcină pivotantă îngustă și pulpă roșie sau violetă